På Twitter benyttes emneknagg for å kategorisere og knytte meldinger sammen. Emneknagger forenkler søk og gir meldinger økt synlighet. Twitter anbefaler å bruke én til to emneknagger i hver melding som beste praksis . Emneknagg ble introdusert av Chris Messina 23. august 2007, men ble i starten avvist. Gjennombruddet for emneknagger kom i oktober 2007 da lokale brannmenn benyttet #SanDiegoFire for å twitre om en rekke skogbranner i området.